
     REPUBLIKA HRVATSKA
     TRGOVAČKI SUD U OSIJEKU
Broj: 20 St-551/2018-3

U  I M E  R E P U B L I K E  H R V A T S K E

R J E Š E N J E

TRGOVAČKI SUD U OSIJEKU, po višem sudskom savjetniku Josi Jovanović, u stečajnom predmetu povodom zahtjeva Financijske agencije OIB: 85821130368, Regionalni centar Zagreb Podružnica Zagreb, Trg svibanjskih žrtava 1995. 1, za pokretanje skraćenog stečajnog postupka nad dužnikom DRUŠTVO PRIJATELJA HNK HAJDUK U ZAGREBU, Zagreb, Prilaz baruna Filipovića 13, OIB: 90338546736, registarski broj: 21010455, dana 23. travnja 2018. 

r i j e š i o   j e

Obustavlja se skraćeni stečajni postupak nad stečajnim dužnikom DRUŠTVO PRIJATELJA HNK HAJDUK U ZAGREBU, Zagreb, Prilaz baruna Filipovića 13, OIB: 90338546736, registarski broj: 21010455,  i odbacuje zahtjev  Financijske agencije, Regionalnog centra Zagreb, Podružnice Zagreb, OIB: 85821130368, Zagreb, Trg svibanjskih žrtava 1995. 1, za provedbu skraćenog stečajnog postupka. 


Obrazloženje


	Trgovački sud u Zagrebu 8. veljače 2018. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-567 od 5. veljače 2018. nad stečajnim dužnikom DRUŠTVO PRIJATELJA HNK HAJDUK U ZAGREBU, Zagreb, Prilaz baruna Filipovića 13, OIB: 90338546736, registarski broj: 21010455. 
Visoki trgovački sud Republike Hrvatske rješenjem, broj: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.
Podneskom od 6. travnja 2018. stečajni dužnik obavijestio je Trgovački sud u Zagrebu da je podmirio sva dugovanja i da više nema evidentiranih nepodmirenih dugovanja, odnosno isti je obavijestio Sud da više nije u blokadi, a što dokazuje Potvrdom o blokadi računa i novčanih sredstava ovršenika Financijske agencije, Sektora poslovne mreže, Regionalnog centra Zagreb, Podružnice Zagreb, Klasa: 120-11/18-01/1, Ur.broj: 08-206-18 od 6. travnja 2018. 
Uvidom u predmetnu Potvrdu o blokadi računa i novčanih sredstava ovršenika Sud je utvrdio da računi i novčana sredstva stečajnog dužnika nisu u blokadi, odnosno da nepodmirene obveze na dan izdavanja Potvrde iznose 0,00 kuna. 
Odredbom čl. 5. st. 1. i 2. Stečajnog zakona (Narodne novine, broj: 71/15; u daljnjem tekstu SZ) propisano je da se stečajni postupak može otvoriti ako sud utvrdi postojanje stečajnog razloga, kao i da su stečajni razlozi nesposobnost za plaćanje i prezaduženost.
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.
Slijedom navedenog, obzirom na strani stečajnog dužnika više ne postoji stečajni razlog iz čl. 5. SZ-a i nisu kumulativno ispunjene pretpostavke iz čl. 428. SZ-a za provedbu skraćenog stečajnog postupka, obustavlja se skraćeni stečajni postupak i odbacuje zahtjev za provedbu istog. 

                                               U Osijeku 23. travnja 2018.   

Zapisničar: Ljiljana Floršić 						    											      Viši sudski savjetnik

								          Joso Jovanović

POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu  u roku od 8 dana pismeno u 3 primjerka (članak 19. stav 1. Stečajnog zakona). O žalbi protiv rješenja sudskog savjetnika odlučuje sudac pojedinac ovoga suda (članak 436. stavak 2. Stečajnog zakona) 


DNA
1. predlagatelj - FINA Regionalni centar Zagreb
2. dužnik
3. e-oglasna ploča suda
4. riješeno obustavom 
5. kal. 

